da da da da da da nb da da da nb en da da en da da da da da en en da de en da da fr da en it fi en en
Svanholmsejr for 10 gang - Svanholm Cricketklub
Tirsdag d. 20. december 2011 kl. 10:17 af Henrik Pfaff
For 22 år i træk arrangerede Svanholm juniorjulecup i Schneekloth-Hallen. Vores juniorer vandt for tredje år i træk – og står nu med 10 sejre. Ishøj følger med 7, KB med 2 og Glostrup, Nørrebro og Albertslund med hver en.
Vores 1. hold var aldeles overlegent i alle dets kampe mod KB, Ishøj og finalen mod AB. Her producerede AB kun 37, hvilket vi passerede på 3 overe.
Stående bagest fra venstre: Mads Henriksen, Sonnich Thacker, Toke Larsen
Forrest: Mati Malik, Saad Ahmed, Saif Yaqoob
Det var en lang dag i Schneekloth-Hallen
Både Saad Ahmed og Mati Malik ser medtaget ud
Svanholms Mads Henriksen scorer “te winning run” mod AB
Vores 2. hold var ikke op til AB’s styrke i gruppe B, men vandt over Horsens/Fredericia og tabte på sidste bold til Køge. Holdet bestod udelukkende af drenge og lilleputter og især overraskede brødrene Hassan og Hussein Bashor positivt.
De er gået voldsomt frem, siden de dukkede op for et års tid siden. Således scorede Hassan 40 i en kamp
Turneringen havde foruden flere københavnske og sjællandske hold også deltagelse af et kombineret hold fra Fredericia og Horsens, initiativtaget ogarrangeret af Vidiyasai Sasitharan, der også er både en udmærket spiller og dygtig fotograf som det vil ses af billederne fra turneringen.
Han havde haft masser af bekymringer med DCF træning lørdag i Jylland som den første hindring, derefter DSB-problemerne med togene som den anden, men til sidst forbarmede et par forældre sig over de ivrige spiller og kørte dem søndag til Brøndby.
Svanholm 41/1 over KB 39
Ishøj (90/0 over KB 89
Svanholm 150/1 over Ishøj 89
Svanholm II 99/1 over Horsens/Fredericia 98/2
AB 148/3 over Køge 74
Køge 115/2 over Svanholm II 114/4
AB 126/2 over Horsens/Fredericia 90.
AB 112/2 over Svanholm II 33